33. ΠΡΟΕΔΡΙΚΟΝ ΔΙΑΤΑΓΜΑ υπ’αριθ. 631  της 29 Αυγ./4 Σεπτ.1978  (ΦΕΚ Α΄ 138) Περί ιδρύσεως Μικτού Πειραματικού Σχολείου Γυμνασίου – Λυκείου εις το Πανεπιστήμιον Πατρών και συστάσεις θέσεων Γενικού Επιθεωρητού Μέσης Εκπ/σεως και Λυκειάρχου. Έχοντες υπ’ όψει: 1.Τας συνδεδυασμένας διατάξεις των παρ.1 και 4 του άρθρ. 79, της παρ.5 του άρθρ. 37, των παρ. 1 και 7 του άρθρ. 40 και της παρ. 1 του άρθρ. 27 του Νόμ.309/76 «περί οργανώσεως και Διοικήσεως της Γενικής Εκπ/σεως». 2.Την γνώμην του Κέντρου Εκπ/των Μελετών και Επιμορφώσεως περιλαμβανομένην εις την υπ’ αριθ. 80/1978 πράξιν αυτού. 3.Την υπ’αριθ. 704/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρ.1.–Ιδρύεται εις το Πανεπιστήμιον Πατρών Μικτόν Πειραματικόν σχολείον (Γυμνάσιον - Λύκειον). Άρθρ.2.–Συνιστώνται μία θέσις Γενικού Επιθεωρητού Μέσης Εκπ/σεως του Κλάδου Α1 επί ΜΚ 10 και μια θέσις Λυκειάρχου του Κλάδου Α2 επί Μ.Κ.9. 